wickkiey/tamil-wikipedia-markdown huggingface dataset:
# பாசைட்டு



**பாசைட்டு** (*Fassaite*) Ca(Mg,Fe,Al)(Si,Al)<sub>2</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.ஆகைட்டு கனிமத்தின் ஒரு வகையாக இக்கனிமம் வகைப்படுத்தப்படுகிறது. ஆகைட்டு கனிமத்துடன் ஒப்பிடுகையில் பாசைட்டு கனிமத்தில் இரும்பின் அளவு குறைவாக இருக்கும். இத்தாலி நாட்டின் பாசா பள்ளத்தாக்கில் கண்டுபிடிக்கப்பட்டதால் பாசைட்டு எனப் பெயரிடப்பட்டது.  

எரிமலை பாறைகள் மற்றும் சுண்ணாம்புக் கற்களுக்கு இடையிலான இடைமுகத்தில் அதிக வெப்பநிலையில் உருவாகும் ஒரு தொடர்பு கனிமமாக பாசைட்டு கனிமம் கருதப்படுகிறது. விண்கற்களில் இருப்பதாகவும் பதிவாகியுள்ளது.
# மதர் இந்தியா (ஓவியம்)



**மதர் இந்தியா** (*Mother India (painting*)) என்பது அங்கேரிய வம்சாவளியைச் சேர்ந்த இந்தியக் கலைஞர் அம்ரிதா சேர்கில் (1913 - 1941) வரைந்த நெய்யோவியமாகும். 1935 ஆம் ஆண்டு மே/சூன் மாதத்தில் சிம்லாவில் நிறைவடைந்தது. ஓவியம் ஓர் இந்திய விவசாயத் தாயை தனது மகன் மற்றும் மகளுடன் சித்தரிக்கிறது. 1937 ஆம் ஆண்டில் பிரித்தானிய இந்தியாவின் இலாகூரில் இருந்த பலேட்டிசு விடுதியில் நடைபெற்ற அமிரிதா செர்கில்லின் தனிக் கண்காட்சியில் காட்சிப்படுத்தப்பட்ட 33 ஓவியங்களில் மதர் இந்தியாவும் ஒன்றாகும். அங்கு இதன் விலை ₹500. இந்தியாவின் தொல்பொருட்கள் மற்றும் கலைப் பொக்கிசங்கள் சட்டம் (1972) இன் கீழ், இந்த படைப்பு ஒரு தேசிய கலைப் படைப்பாகவும், கண்டிப்பாக நாட்டில் இருக்க வேண்டிய ஓவியமாகவும் கருதப்படுகிறது.
# கரிபசவையா



**கரிபசவையா** (*Karibasavaiah*,1959-3 பிப்ரவரி 2012) கன்னடத் திரைப்படத்துறையில் தோன்றிய ஓர் இந்திய நடிகரும் மற்றும் நாடக ஆளுமையும் ஆவார். இவர் 120க்கும் மேற்பட்ட படங்களில் நடித்துள்ளார். 2012 பிப்ரவரி 3 அன்று பெங்களூரில் நடந்த சாலை விபத்து ஒன்றில் இறந்தார். கரிபசவையா *உண்டு ஹோதா கொண்டு ஹோதா* என்ற திரைப்படத்தில் அறிமுகமானார். *கோத்ரேஷி கனசு*, *ஜனுமாதா ஜோடி*, *கலாட்டே அலியாந்த்ரு*, *முங்கரினா மிஞ்சு*, *யாரிகே சல்யூட் சம்பாலா*, *போலீஸ் ஸ்டோரி 2* மற்றும் *உல்லாசா உத்சாகா* ஆகியவை இவரது குறிப்பிடத்தகுந்த படங்களில் சில.  

## பின்னணி
1959இல் பிறந்த கரிபசவையா ஒரு ஏழை குருபா சமூகத்தைச் சேர்ந்தவர். சிறுவனாக இருந்தபோது, இவர் குருபா கௌடா கலை வடிவங்களான கம்சலே, டோலு குனித்தா மற்றும் ஹரிகதா கலாட்சேபம் போன்றவற்றைக் கற்றுக்கொண்டார். திரைப்படத் துறையில் நுழைவதற்கு முன்பு சேஷாத்ரிபுரம் கல்லூரியில் ஆய்வக உதவியாளராக பணியாற்றினார். *தொட்டமனே* என்ற தொலைக்காட்சி தொடரில் அறிமுகமானார். இயக்குனர் நாகத்திஹள்ளி சந்திரசேகர் இவருக்கு கன்னட திரைப்படத் துறையில் ஒரு வாய்ப்பை வழங்கினார். உடல்நலம் சரியில்லாமல் இருந்த இவரது இறுதி நாட்களில் சந்திரசேகர் மருத்துவ கட்டணங்களை செலுத்துவதன் மூலம் இவருக்கு உதவினார். கரிபசவையாவின் திருமணமான மகள் இராதா 2009 தற்கொலை செய்து கொண்டார். அவர் பல திரைப்படங்களில் மற்றொரு பிரபலமான நடிகை உமாஸ்ரீயுடன் இணையாக நடித்தார். *பெலாகின்டெகே* இவர் நடித்து வெளியான கடைசித் திரைப்படம் ஆகும்.  

## இறப்பு
*பிரேக்கிங் நியூஸ்* படத்தின் படப்பிடிப்பை முடித்து வீடு திரும்பிக் கொண்டிருந்த கரிபசவையா 2012 ஜனவரி 31 அன்று பெங்களூரில் நடந்த ஒரு சாலை விபத்தில் காயமடைந்தார். அதைத் தொடர்ந்து பெங்களூரிலுள்ளா ஒரு தனியார் மருத்துவமனையில் அனுமதிக்கப்பட்டார். சிகிச்சை பலனளிக்காமல் பிப்ரவரி 3 அன்று இறந்தார். அவரது சொந்த ஊரான கொடிகஹள்ளி கிராமத்தில் இறுதி சடங்குகள் செய்யப்பட்டன.
# நாகத்திஹள்ளி சந்திரசேகர்


**நாகத்திஹள்ளி சந்திரசேகர்** (*Nagathihalli Chandrashekhar*) ஓர் இந்தியத் திரைப்பட இயக்குநரும், நடிகரும், திரைப்படத் தயாரிப்பாளரும், திரைக்கதை ஆசிரியரும் மற்றும் பாடலாசிரியரும் ஆவார். இவர் முக்கியமாக கன்னடத் திரைப்படத்துறையில் பணிபுரிகிறார். இவர் முதன்முதலில் திரைக்கதை எழுதிய *கதினா பெங்கி* படம் சிறந்த திரைப்படத்திற்கான தேசிய விருதையும், கர்நாடக மாநில விருதையும் வென்றது. *உண்டு ஹோதா கொண்டு ஹோதா* (1991) படத்தின் மூலம் இயக்குநராக அறிமுகமானார். இப்படத்திற்காக இவர் சிறந்த கதைக்கான கர்நாடக மாநில திரைப்பட விருதை வென்றார்.  

இவரது மூன்று திரைப்படங்களான *கோத்ரேஷி கனசு* (1994), *அமெரிக்கா அமெரிக்கா* (1996), *ஹூமலே* (1998) ஆகியவை சிறந்த கன்னடத் திரைப்படத்திற்கான தேசிய திரைப்பட விருதை வென்றுள்ளன.  

## திரைப்படப் பள்ளி
நாகதிஹள்ளி சந்திரசேகர் தனது மனைவி ஷோபா சந்திரசேகருடன் பெங்களூரில் *டென்ட் சினிமா* என்ற பெயரில் ஒரு திரைப்படப் பள்ளியை நடத்தி வருகிறார். இது வளர்ந்து வரும் நடிகர்கள், இயக்குநர்கள், திரைப்படத் தயாரிப்பாளர்கள் மற்றும் திரைப்பட தொழில்நுட்ப வல்லுநர்களுக்கு பயிற்சி அளிக்கிறது. இவரைத் தவிர, கன்னட திரைப்படத் துறையின் மூத்த உறுப்பினர்களும் இதில் பங்கு கொண்டுள்ளனர்.
# கல்விக் கடன்

**கல்விக் கடன்** (Education loan) அல்லது **மாணவர்க் கடன்** (student loan) என்பது மாணவர்கள் உயர்நிலைப் பள்ளிக்குப் பிந்தைய கல்வி கற்பதற்கான புத்தகங்கள், எழுது பொருட்கள், வாழ்க்கைச் செலவுகள் போன்ற கல்வி குறித்தான செலவினங்களைச் செலுத்த உதவுவதற்காக வடிவமைக்கப்பட்ட ஒரு வகைக் கடனாகும். மற்ற கடன்களோடு ஒப்பிடுகையில் வட்டி விகிதம் கணிசமாகக் குறைவாக இருக்கலாம், மாணவர்கள் பயின்று முடிக்கும் வரை இதற்கான தவணை ஒத்திவைக்கப்படலாம்.  

## இந்தியா
கல்விக் கடன் தேவையான மாணவர்களுக்காக இந்திய அரசு வித்யா லட்சுமி என்ற இணையதளத்தைத் தொடங்கியுள்ளது. எஸ்பிஐ, ஐடிபிஐ வங்கி மற்றும் பாங்க் ஆஃப் இந்தியா உள்ளிட்ட ஐந்து வங்கிகள் தங்கள் அமைப்பை இந்த இணையதளத்தில் ஒருங்கிணைத்துள்ளன. கல்விக் கடன்களை நாடும் மாணவர்களின் நலனுக்காக, இந்தியாவின் விடுதலை நாளான ஆகஸ்ட் 15, 2015 இல் வித்யா லட்சுமி தொடங்கப்பட்டது. நிதி சேவைகள் துறை, உயர்கல்வித் துறை, இந்திய வங்கிகள் சங்கம் (IBA) ஆகிய மூன்று துறைகளின் கீழ் இது உருவாக்கப்பட்டது. ஆகஸ்ட் 15, 2020 நிலவரப்படி, 37 வங்கிகள் வித்யா லட்சுமி தளத்தில் பதிவு செய்யப்பட்டு 137 கடன் திட்டங்களை வழங்கியுள்ளன.  

அதிகரித்து வரும் நிறுவனக் கட்டணங்களின் தடையை நீக்கும் வகையில், இந்தியாவில் அல்லது வெளிநாடுகளில் கல்வி உதவித்தொகை பெற விரும்பும் மாணவர்களுக்கு உதவ, இந்தியாவில் NSDL மின்-ஆளுமை வித்யாசாரதி தளத்தினைத் தொடங்கியது.  

கல்விக் கடன் 2009-10 ஆம் ஆண்டில் 32.3 சதவீதமாகவும், 2010-11 மற்றும் 2011-12 ஆம் ஆண்டுகளில் தலா 39.8 சதவீதமாகவும், 2012-13 முதல் 2014-15 வரை 44.8 சதவீதமாகவும் அதிகரிக்கும் என்று எதிர்பார்க்கப்படுகிறது.  

### தகுதி
அமெரிக்காவில் பெரும்பாலான கல்லூரி மாணவர்கள் கூட்டாட்சி மாணவர் கடன்களுக்குத் தகுதி பெறுகிறார்கள். மாணவர்கள் தங்கள் சொந்த வருமானம் அல்லது பெற்றோரின் வருமானம், மாணவர்களின் எதிர்பார்க்கப்படும் எதிர்கால வருமானம், மாணவர்களின் கடன் வரலாறு ஆகியவை எதுவாக இருந்தாலும் மாணவர்களின் செலவிற்கான தொகையினைக் கடனாகப் பெறலாம். ஏற்கனவே மாணவர் கடன் வாங்கித் திருப்பச் செலுத்தாதாவர்கள், போதைப்பொருள் குற்றங்களுக்காகத் தண்டிக்கப்பட்ட மற்றும் மறுவாழ்வுத் திட்டத்தை முடிக்காத மாணவர்கள் மட்டுமே இதிலிருந்து விலக்களிப்படுகிறார்கள். இளங்கலைப் பட்டதாரிகள் மானியக் கடன்களுக்குத் தகுதியுடையவர்களாவர். மாணவர்கள், பள்ளியில் படிக்கும் வரை வட்டி செலுத்தத் தேவை இல்லை. பட்டதாரி மாணவர்கள் வருடத்தில் ஒரு முறைக்கு மேல் கடன் பெறலாம்.  

## திருப்பிச் செலுத்துதல்

### வருமான அடிப்படையில் திருப்பிச் செலுத்துதல்
வருமான அடிப்படையிலான திருப்பிச் செலுத்துதல் (IBR) திட்டம் என்பது கூட்டாட்சி மாணவர் கடன்களைத் திருப்பிச் செலுத்துவதற்கு மாற்றாகும். இது, கடன் வாங்குபவர்கள் உண்மையில் எவ்வளவு பணம் செலுத்த வேண்டும் என்பதன் அடிப்படையில் அல்லாது, அவர்கள் எவ்வளவு சம்பாதிக்கிறார்கள் என்பதன் அடிப்படையில் கடன்களைத் திருப்பிச் செலுத்த அனுமதிக்கிறது. வருமான அடிப்படையிலான திருப்பிச் செலுத்துதல் என்பது ஒரு கூட்டாட்சித் திட்டமாகும். இது தனியார்க் கடன்களுக்குப் பொருந்தாது.
# இராஜேந்திர சிங் பாபு


**எஸ். வி. இராஜேந்திர சிங் பாபு** (*S. V. Rajendra Singh Babu*, பிறப்பு அக்டோபர் 22,1952) ஓர் இந்தியத் திரைப்படத் தயாரிப்பாளரும் நடிகரும் ஆவார். இவர் முதன்மையாக கன்னடத் திரைப்படத்துறையில் பணியாற்றுகிறார். இவர், மைசூரில் பிறந்து வளர்ந்தார். இவரது தந்தை சங்கர் சிங் *மகாத்மா பிக்சர்ஸ் (மைசூர்)* என்ற பெயரில் பல படங்களைத் தயாரித்தவர். இராஜேந்திர சிங் பாபு, காதல் கதைகள், போர் திரைப்படங்கள், பரபரப்பூட்டும் திரைப்படங்கள் மற்றும் நகைச்சுவைத் திரைப்படங்கள் உள்ளிட்ட பல்வேறு வகைகளை கன்னடத்திலும் இந்தியிலும் இயக்கியுள்ளார். இவரது பல திரைப்படங்கள் புதினங்கள் அல்லது சிறுகதைகளிலிருந்து தழுவி எடுக்கப்பட்டுள்ளன. பாபு தனது படங்களுக்காக பல விருதுகளை வென்றுள்ளார். தயாரிப்பாளரும் நடிகையுமான விஜயலட்சுமி சிங் இவரது சகோதரி ஆவார். மைத்துனர் ஜெய் ஜெகதீஷ் ஒரு நடிகர்.  

## இளமை வாழ்க்கை
இராஜேந்திர சிங் பாபு மைசூரில் ஒரு இராஜ்புத்திரக் குடும்பத்தில் பிறந்தவர். இவரது தந்தை மறைந்த சங்கர் சிங் கன்னட திரைப்படங்களின் தயாரிப்பாளராகவும் இயக்குநராகவும் இருந்தார். இவரது தாயார் பிரதிமா தேவி கன்னடத் திரையுலகில் ஒரு நடிகை ஆவார். திரைப்படத் தயாரிப்பாளர்களின் குடும்பத்தைச் சேர்ந்த பாபுவுக்கு *தி கிரேட் எஸ்கேப்*, *கன்ஸ் ஆஃப் நவரோன்* மற்றும் *தி பிரிட்ஜ் ஆன் தி ரிவர் கவாய்* போன்ற படங்களில் ஆர்வம் இருந்தது. திரைப்படம் என்பது பார்வையாளர்களுக்கு அருகில் செல்ல வேண்டும் என்று இவர் நம்புகிறார். *சிவசரனே நம்பெக்கா* (1955) மற்றும் *பக்த சேதா* (1961) போன்ற திரைப்படங்களில் குழந்தை நட்சத்திரமாக நடித்திருந்தார்.
# சிங்கப்பூர் முன்னேற்றக் கட்சி


**சிங்கப்பூர் முன்னேற்றக் கட்சி** (*Progress Singapore Party* (சுருக்கமாக:**PSP**), சிங்கப்பூரில் செயல்படும் மூன்று அரசியல் கட்சிகளில் ஒன்றாகும். முற்போக்கு வாதம் பேசும் இக்கட்சி மையவாதம் மற்றும் மைய-இடது அரசியலை கொள்கையாகக் கொண்டுள்ளது. இக்கட்சி 28 மார்ச் 2019 அன்று *தான் செங் போக்* என்பவரால் நிறுவப்பட்டது. 2020 சிங்கப்பூர் நாடாளுமன்றத் தேர்தலில் இக்கட்சி 2 (நேரடித் தேர்தல் அல்லாத) இடங்களை பெற்றது.  
## தேர்தல் செயல்திறன்
### நாடாளுமன்றம்
| தேர்தல் | தலைவர் | வாக்குகள் | % | இடங்கள் | NCMPs | நிலை | முடிவு |  |
| --- | --- | --- | --- | --- | --- | --- | --- | --- |
| 2020 சிங்கப்பூர் நாடாளுமன்றத் தேர்தல் | தான் செங் போக் | 253,459 | 10.2% | 24 | 0 | 24 | 3வது | } |
## இதனையும் காண்க
- மக்கள் செயல் கட்சி
- சிங்கப்பூர் பாட்டாளிக் கட்சி
- 2025 சிங்கப்பூர் பொதுத்தேர்தல்

## மேற்கோள்காள்
# வார்ப்புரு:Mainpage v3

__NOTOC__ __NOEDITSECTION__  

| <h2 id="mp-tfa-h2">முதற்பக்கக் கட்டுரைகள்</h2> |  |
| --- | --- |
| <div id="mp-tfa">

<p align=>**மேலும் கட்டுரைகள்...** |  |
| <div id="mp-otd"></div> | } |
| |  

**<div id="mp-itn"></div>**

| <h2 id="mp-dyk-h2">உங்களுக்குத் தெரியுமா?</h2> |
| --- |
| <div id="mp-dyk"></div>

<p align=>**தொகுப்பு** |
|}  
**<div id="mp-itn"></div>
<div>**மேலும் சில பங்களிப்பாளர்கள்...**</div>**

| <h2>சிறப்புப் படம்</h2> |
| --- |
|}  

<hr>  

<hr>
# அஞ்ஞாதவாசம்

கால்நடைகளை மீட்க பிருகன்னளை வடிவத்தில் இருந்த அருச்சுனன் தேர் ஓட்ட, உத்தரன் போருக்குச் செல்லும் சிற்பம்]]  
வடிவத்தில் திரௌபதி, விராட நாட்டு அரசி சுதேஷ்ணைக்கு பணிப்பெண் வேலை செய்யும் காட்சி]]  
வடிவத்தில் இருந்த திரௌபதியை விராடன் சபையில் கீசகன் அவமானப்படுத்தும் காட்சி]]  

**அஞ்ஞாதவாசம்** அல்லது **தலைமறைவு வாழ்க்கை** (சமசுகிருதம்:अज्ञातवास) என்பதற்கு *தலைமறைமாக வாழ்தல்* என்று பொருள். மகாபாரதத்தின் சபா பருவத்தின் இறுதியில் கௌரவர்களுடன் ஆடிய சூதாட்டத்தில் பாண்டவர்கள் தோற்றதால், துரியோதனன் ஏற்படுத்திய ஒப்பந்தப்படி, பாண்டவர்கள் 12 ஆண்டு கால வன வாச வாழ்க்கை முடிந்த பிறகு, ஒராண்டு அஞ்ஞாதவாசம் எனும் தலைமறைவு வாழ்க்கை வாழ வேண்டும். தலைமறைவு வாழ்க்கையின் போது திரௌபதி உள்ளிட்ட பாண்டவர்களின் அடையாளம் வெளிப்பட்டால் மீண்டும் பாண்டவர்கள் 12 ஆண்டு வன வாசம் மற்று ஒராண்டு அஞ்ஞாதவாசம் மேற்கொள்ள வேண்டும்.  

சூதாட்ட ஒப்பந்தப்படி, 12 ஆண்டு வனவாசம் முடித்த பாண்டவர்கள் ஓராண்டு தலைமறைவு வாழ்க்கைக்காக மத்சய நாட்டின் மன்னர் விராடனின் அரண்மனைப் பணியில் சேர்கிறர்கள். ஓராண்டு தலைமறைவு வாழ்க்கையின் போது திரௌபதி உள்ளிட்ட பாண்டவர்கள் குறித்தான செய்திகள் விராட பருவத்தில் விரிவாகக் கூறப்பட்டுள்ளது.  

அஞ்ஞாதவாத முடிவுறும் போது காலத்தில், விராட மன்னரின் மைத்துனனும், தளபதியுமான கீசகன் கொல்லப்பட்ட செய்தி அறிந்த துரியோதனன், கர்ணன், பீஷ்மர், துரோணர் மற்றும் அஸ்வத்தாமன் தலைமையில் படைகளுடன் மத்சய நாட்டின் எல்லைப்புறத்தில் மேய்ந்து கொண்டிருந்த கால்நடைகளைக் கைப்பற்றினார்கள். இதனை அறிந்த மன்னர் விராடனின் மகன் உத்தரன், பிருகன்னளை தேர் ஓட்ட, போர்களத்திற்கு செல்கிறான். துரியோதனாதிகளின் படைகளை கண்ட உத்தரன் போரிலிருந்து பின் வாங்கினான். பின் உத்தரன் தேர் ஓட்ட, பிருகன்னளை வேடம் நீக்கிய அருச்சுனன் காண்டீபம் ஏந்தி எதிரிகளை வென்று கால்நடைகளை மீட்டான்.  

ஒப்பந்தப்படி, ஓராண்டு தலைமறைவு வாழ்க்கைக்கு முன்னரே அருச்சுனன் வெளிப்பட்டதாக கூறிய துரியோதனன், மீண்டும் பாண்டவர்கள் 12 ஆண்டு வனவாசமும், ஓராண்டு தலைமறைவு வாழ்க்கையும் மேற்கொள்ள வேண்டும் என வலியுறுத்தினான் . இதனை ஏற்க மறுத்த பீஷ்மர் முதலான பெரியவர்கள், காலக் கணக்கீட்டின்படி, பாண்டவர்களின் அஞ்ஞாத வாசம் நேற்றுடன் முடிவுற்றது என்றதுடன், பாண்டவர்களின் நாட்டை திருப்பி வழங்க வேண்டும் என்றும் எடுத்துரைத்தனர்.  

பீஷ்மர் முதலான் பெரியவர்களின் ஆலோசனைகளை ஏற்க மறுத்த துரியோதனனிடம், பாண்டவர்களுக்கு ஐந்து கிராமங்கள் அல்லது ஐந்து வீடுகள் தர வேண்டி கிருஷ்ணன் தூது சென்றான்.கிருஷ்ணனின் கோரிக்கை ஏற்க மறுத்ததால், பாண்டவர்கள் துரியோதனாதிகளை குருச்சேத்திரப் போரில் வென்று தங்களது நாட்டை மீட்டனர்.  
## இதனையும் காண்க
- விராட பருவம்
- கீசக வதம்
- பிருகன்னளை
- சைரந்திரி
- கங்கன்
- வல்லபன்
- கிரந்திகன்
- தந்திரிபாலன்
# Module:Sports reference

local function category(s)  
if mw.title.getCurrentTitle.namespace ~= 0 then  
return ""  
end  
return ""  
end  

local function linktext(s1,s2,s3)  
if (s3 == nil) or (s3 == "") then  
return ".. s1 .. ".html " .. s2 .. " at Olympics at Sports-Reference.com (archived)" .. category("missing archive parameter")  
else  
return ".. s3 .. "/https://www.sports-reference.com/olympics/athletes/" .. s1 .. ".html " .. s2 .. " at Olympics at Sports-Reference.com (archived)"  
end  
end  

local p = {}  

function p.link  

-- Optional first parameter contains ID portion of Sports-Reference URL.  
-- Trim any leading or trailing spaces. If it contains ".html", remove it.  

local id = string.gsub((mw.text.trim(.args[1]) or ""), ".html", "")  

-- Optional second parameter contains name for link. Trim leading or trailing spaces.  
-- If name is not provided, use article name without disambiguation.  

local name = mw.text.trim(.args[2])  
if (name == nil) or (name == "") then  
name = string.gsub(mw.title.getCurrentTitle.text, "%s+%b$", "", 1)  
end  

-- Optional third parameter contains date/time portion of Archive.org URL.  

local archive = mw.text.trim(.args[3])  

-- For articles without Wikidata property:  
-- if ID not provided, return error text and tracking category  
-- if ID is provided, return link and tracking category  

local entity = mw.wikibase.getEntityObject or {}  
local claims = entity.claims or {}  
local hasProp = claims["P1447"]  
if not hasProp then  
if (id == nil) or (id == "") then  
return "<span>Sports-Reference template missing ID and not present in Wikidata.</span> How do I fix this?" .. category("missing ID and not in Wikidata")  
else  
return linktext(id,name,archive) .. category("with ID not in Wikidata")  
end  
end  

-- For articles with Wikidata property:  
-- if ID not provided, return link (using Wikidata) and tracking category  
-- if ID is provided, return link (using ID) and one of two tracking categories  

local propValue = hasProp[1].mainsnak.datavalue.value  
if (id == nil) or (id == "") then  
return linktext(propValue,name,archive) .. " " -- .. category("using Wikidata")  
end  
for i, v in ipairs(hasProp) do  
propValue = (v.mainsnak.datavalue or {}).value  
if id == propValue then  
return linktext(id,name,archive) -- .. category("with ID same as Wikidata")  
end  
end  
return linktext(id,name,archive) .. category("with ID different from Wikidata")  

end  

return p
# இரா. பூர்ணிமா

**ஆர். பூர்ணிமா** ( R. Poornima) என்பவர் சென்னை உயர்நீதி மன்றத்தின் நீதியரசர் ஆவார்.  

## இளமையும் கல்வியும்
இராஜசேகர், சந்திரா தம்பதியரின் மகளாகத் தமிழ்நாட்டில் நீலகிரி மாவட்டத்தில் பூர்ணிமா பிறந்தார். இவர் தனது ஆரம்பக் கல்வியை ஸ்ரீ சாந்தி விஜய் பெண்கள் மேல்நிலைப் பள்ளியிலும் ஊட்டியில் உள்ள பெத்லகாம் மேல்நிலைப் பள்ளியிலும் முடித்தார். 1989ஆம் ஆண்டு சென்னைப் பல்கலைக்கழகத்தில் இளநிலை வணிகவியல் பட்டப்படிப்பை முடித்தார். பின்னர் மைசூரில் உள்ள ஜே. எஸ். எஸ். சட்டக் கல்லூரியில் இளங்கலைச் சட்டப் பட்டப்படிப்பை முடித்து 1999ஆம் ஆண்டு தமிழ்நாடு மற்றும் புதுச்சேரி வழக்கறிஞர் குழுமத்தில் வழக்கறிஞராகப் பதிவுசெய்தார். வழக்கறிஞராகப் பயிற்சியைத் தொடங்கி 11ஆண்டுகள் நிறைவு செய்த பின்னர் 2016ஆம் ஆண்டு சிதம்பரம் அண்ணாமலைப் பல்கலைக்கழகத்தில் முதுநிலைச் சட்டப் படிப்பினை முடித்தார்.  

## நீதிபதி பதவி
நேரடி மாவட்ட நீதிபதியாகத் தேர்வு செய்யப்பட்டு, 2011-ஆம் ஆண்டு நீதித்துறையில் சேர்ந்த இவர், ஈரோட்டில் பயிற்சி மாவட்ட நீதிபதியாக ஓராண்டு பணியாற்றினார். இதன் பின்னர் பெரம்பலூர் மகளிர் நீதிமன்ற அமர்வு நீதிபதியாகவும், திருச்சியில் 1 கூடுதல் மாவட்ட நீதிபதியாகவும் (தீண்டாமை, வன்கொடுமை) திண்டுக்கல், கிருஷ்ணகிரி முதன்மை மாவட்ட நீதிபதியாகவும் பணியாற்றியுள்ளார். மாண்புமிகு சென்னை உயர்நீதிமன்றத்தில் பதிவாளர் பதவியை வகித்து, சென்னை மாநில போக்குவரத்து மேல்முறையீட்டுத் தீர்ப்பாயத்தின் தலைவராகவும் பணியாற்றினார். இதன் பின்னர் 23.09.2024 அன்று சென்னை உயர் நீதிமன்றத்தின் கூடுதல் நீதிபதியாகப் பதவி உயர்த்தப்பட்டார்.
# க. அருள் முருகன்

**க. அருள் முருகன்** (*G. Arul Murugan*) என்பவர் சென்னை உயர்நீதி மன்றத்தின் நீதிபதி ஆவார்.  

## இளமையும் கல்வியும்
அருள்முருகன் 27 மே 1976-ஆம் நாளன்று சேலத்தில் பி. கணபதி, நீலமணி தம்பதியரின் மகனாகப் பிறந்தார். இவரது தந்தை அரூரில் உள்ள அரசு மேல்நிலைப் பள்ளியில் தலைமை ஆசிரியராகப் பணியாற்றினார். தருமபுரி மாவட்டம், அரூர் வட்டத்தில் உள்ள கீரைப்பட்டி கிராமத்தில் வசித்துவந்தார். 1993ஆம் ஆண்டு சேலத்தில் உள்ள திரு இருதய மேல்நிலைப் பள்ளியில் பள்ளிப் படிப்பை முடித்த அருள் முருகன் அதே ஆண்டில் 5 ஆண்டு சட்டப் பட்டப்படிப்பிற்காகச் சேலத்தில் உள்ள மத்திய சட்டக் கல்லூரியில் சேர்ந்தார். சட்டப் பட்டப்படிப்பை முடித்த பிறகு, 22 பிப்ரவரி 1999 அன்று தமிழ்நாடு வழக்கறிஞர் குழுமத்தில் வழக்கறிஞராகப் பதிவு செய்தார். அருள் முருகன் மூத்த வழக்கறிஞர் கே. துரைசாமியின் அலுவலகத்தில் சேர்ந்து, 2002 வரை அவருடன் பயிற்சி செய்து, 2003ஆம் ஆண்டு முதல் தனியாக வழக்காடத் தொடங்கினார்.  

## நீதிபதியாக
சுமார் 20 ஆண்டுகளுக்கு மேலாக பல்வேறு வழக்குகளில் பணியாற்றிய வழக்கறிஞர் அருள் முருகனை உயர்நீதி மன்ற நீதிபதியாக கொலீஜியப் பரிந்துரையின் அடிப்படையில் இந்தியக் குடியரசுத் தலைவர் சென்னை உயர்நீதி மன்ற கூடுதல் நீதிபதியாக 16 அக்டோபர், 2023 அன்று நியமனம் செய்தார்.
# கல்விக் கட்டணம்

**கல்விக் கட்டணம்** (Tuition fee) என்பது கல்வி நிறுவனங்கள், கல்வி கற்பித்தல் அல்லது அது தொடர்பான சேவைகளுக்காக வசூலிக்கும் கட்டணங்கள் ஆகும். சில நாடுகளில், கல்விக் கட்டணங்கள் கல்வி நிறுவனங்களுக்கு மிகப்பெரிய வருவாய் ஆதாரங்களாகும். பெரும்பாலான வளர்ந்த நாடுகளில், குறிப்பாக ஸ்காண்டிநேவியா (வட ஐரோப்பியா), கண்ட ஐரோப்பாவில் உள்ள நாடுகளில், பல்கலைக்கழகம், பிற உயர்கல்வி உட்பட அனைத்து வகையான கல்விக்கும் குறைவான கட்டணங்களோ அல்லது கட்டணங்கள் வசூலிக்கப்படுவதோ இல்லை.  

## பணம் செலுத்தும் முறைகள்
கல்விக் கட்டணத்தைச் செலுத்தப் பயன்படுத்தப்படும் சில முறைகள்:  

- உதவித்தொகை
- நிறுவனத்தின் ஆதரவு அல்லது நிதியுதவி
- மானியம்
- அரசு கல்விக் கடன்

- குடும்பப் (பெற்றோர்) பணம்
- சேமிப்புகள்

## இருப்பிடத்தின் அடிப்படையில்
தென்னாப்பிரிக்கா, அமெரிக்கா, ஐக்கிய இராச்சியம் போன்ற பல நாடுகளில் "முன்முயற்சிக் கல்விக் கொள்கைகள்" உள்ளன. இந்தக் கொள்கைகள் பொதுவாக பெற்றோர்கள் அல்லது பாதுகாவலர்களுக்கு "தங்கள் குழந்தைகளின் உயர் கல்விச் செலவுகளில் சில பகுதியை ஈடுசெய்யும் பொறுப்பை" வழங்குகிறது. ஆனால், இந்தப் பொறுப்பு குறைந்த வருமானம் கொண்ட மாணவர் மானியமோ அல்லது ஒன்று அல்லது அதற்கு மேற்பட்ட கடன்களோ பெறாமல் கல்லூரியில் சேருவதைக் கடினமாக்குகிறது.  

அமெரிக்காவில் கல்லூரிக் கல்விக் கட்டணம் என்பது உயர்நிலைப் பள்ளிக் கல்விக்கானச் செலவுகளில் ஒன்றாகும். கல்லூரியின் மொத்தச் செலவு வருகைச் செலவு (அல்லது "*ஸ்டிக்கர் விலை*") என்று அழைக்கப்படுகிறது.மேலும், கல்விக் கட்டணத்துடன் கூடுதலாக, கல்லூரி வழங்கும் புத்தகங்கள், போக்குவரத்து அல்லது பயணம் போன்ற வசதிகளுக்கான அறை, உணவு, கட்டணங்கள் இதில் அடங்கும்.
# லோங்கோவால்


**லோங்கோவால்** (*Longowal*), மேற்கு இந்தியாவின் பஞ்சாப் மாநிலத்தின் சங்கரூர் மாவட்டத்தில் உள்ள நகரமும் நகராட்யும் ஆகும். இது மாநிலத் தலைநகரான சண்டிகருக்கு தென்மேற்கே 156.3 கிலோமீட்டர் தொலைவில் உள்ளது. இங்கு அரசு நிதியுதவி பெறும் *சந்த் லோங்கோவால் பொறியியல் & தொழில்நுட்ப நிறுவனம்* உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகைக் கணக்கெடுப்பின்படி 13 வார்டுகளும், 4,572 குடியிருப்புகளும் கொண்ட லோங்கோவால் நகரத்தின் மக்கள் தொகை 23,851ஆகும். அதில் 13,030 ஆண்கள் மற்றும் 10,821 பெண்கள் உள்ளனர். இதன் மக்கள் தொகையில் பட்டியல் சமூகத்தினர் 5,767 பேர் உள்ளனர். மக்கள் தொகையில் 6 வயதிற்குட்பட்ட குழந்தைகள் 10% வீதம் உள்ளனர். பாலின விகிதம் 1000 ஆண்களுக்கு 830 பெண்கள் வீதம் உள்ளனர். சராசரி எழுத்தறிவு 67.1% ஆக உள்ளது. இந்து சமயத்தினர் 21.67%, இசுலாமியர் 2.85% , சமணர்கள் , பௌத்தர்கள் , கிறித்தவர்கள் , சீக்கியர்கள் 75.1% மற்றும் பிற சமயத்தினர் 0.38% வீதம் உள்ளனர்.
# விக்கிப்பீடியா:முதற்பக்கக் கட்டுரைகள்/ஏப்ரல் 20, 2025

<div id="mp-tfa-img">  

</div>  
**இந்தித் திணிப்பு** என்பது மொழி மேலாதிக்கத்தின் ஒரு வடிவமாகும். இதில் இந்தியைப் பிராந்திய மொழியாகக் கொண்டிராத அல்லது பயன்படுத்த விரும்பாத இந்திய மாநிலங்களில் இந்தியைப் பயன்பாட்டுக்குக் கொண்டுவரவேண்டும் என்ற அழுத்தம் உருவாக்கப்படுகிறது. இந்தச் சொல் தமிழ்நாட்டின் இந்தித் திணிப்பு எதிர்ப்புப் போராட்டங்களில் வேரூன்றியது. மதராஸ் மாகாணத்தில் உள்ள பள்ளிகளில் இந்தி கட்டாயம் கற்பிக்கப்பட வேண்டும் என்று முன்மொழியப்பட்டபோது அது ஒரு சிக்கலாக மாறியது. **மேலும்...**  
---
<div id="mp-tfa-img">  

</div>  
**உருசியா** என்பது கிழக்கு ஐரோப்பா மற்றும் வடக்கு ஆசியாவில் பரவியிருக்கும் ஒரு நாடு ஆகும். பரப்பளவில் உலகின் மிகப் பெரிய நாடு இது தான். இது 11 நேர வலயங்களுக்கு விரிவடைந்தும், 14 நாடுகளுடன் நில எல்லைகளைப் பகிர்ந்து கொண்டும் உள்ளது. உலகின் ஒன்பதாவது மிக அதிக மக்கள் தொகையுடைய நாடும், ஐரோப்பாவின் மிக அதிக மக்கள் தொகை கொண்ட நாடும் இதுவாகும். உருசியா அதிக அளவு நகரமயமாக்கப்பட்ட ஒரு நாடாகும். 10 இலட்சத்துக்கும் மேற்பட்ட மக்களைக் கொண்ட 16 மக்கள் தொகை மையங்களை இது உள்ளடக்கியுள்ளது. மாஸ்கோ இதன் தலைநகரமும், மிகப் பெரிய நகரமும் ஆகும். சென் பீட்டர்சுபெர்கு உருசியாவின் இரண்டாவது மிகப் பெரிய நகரமும், இதன் பண்பாட்டுத் தலைநகரமும் ஆகும். **மேலும்...**
# கே2-18பி


**கே2-18பி** (*K2-18b*) என்றும் **EPIC 201912552 b** என்றும் அறியப்படும் விண்பொருள் புவியில் இருந்து தொலைவில் உள்ள கே2-18 என்னும் செங்குறுமீனின் ஒரு புறக்கோள் ஆகும். இக்கோள், பூமியைப் போல 2.6 மடங்கு பெரிய ஆரம் கொண்ட கோள். இப்புறக்கோள், அதிக வெப்பமும் அதிகக் குளிரும் அல்லாத, நாம் அறிந்த உயிர்கள் வாழக்கூடிய இடைவெப்ப நிலையான பகுதியில் செங்குறுமீனை 33-நாள் சுழற்சியில் வலம் வருகின்றது. ஏறத்தாழ பூமியைப் போன்ற அளவே 'கதிரவ' ஒளியைப் பெறுகின்றது. இதனை கெப்புளர் விண்நோக்கி கண்டுபிடித்துள்ளது. பின்னர் சேம்சு வெபு விண்நோக்கி வழியாக உற்று நோக்கப்பட்டது. இந்தப் புறக்கோளுக்கு வளிமண்டலம் இருப்பதும் தெரிய வந்தது.  

2019 இல் இந்தப் புறக்கோளின் வளிமண்டலத்தில் நீர்வளிமம் இருப்பது கண்டுபிடிக்கப்பட்டது. இதனால் அறிவியல் உலகத்திற்கு இப்புறக்கோளின் மீது ஆர்வம் ஏற்பட்டது. 2023 இல் K2-18b இல் சேம்சு வெபு விண்ணோக்கி கரிம ஈராக்குசைடு வளிமத்தையும் மீத்தேன் வளிமத்தையும் கண்டுபிடித்தது. சேம்சு வெபு விண்ணோக்கியின் தரவிலிருந்து நீர் நிறைந்த கடலும் ஐதரசன் மிகுந்த வளிமண்டலும் கொண்ட குறும் நெப்டியூன் கோள் போன்றது என்ற முடிவுக்கு வந்தனர். உயிரினம் வாழ்வதற்கு உகந்த புறக்கோளாக இருக்கும் வாய்ப்புகளை அலசி வருகின்றார்கள். வெப்பநிலை இடைப்பட்ட நிலையில் இருப்பதையும் தாண்டி வளிநிறை கோள்களாகிய வியாழன் நெப்டியூன் ஆகியவற்றை ஒத்த புறக்கோளாக இருக்கும் என்று கருதுகின்றனர்.  

2025 இல் K2-18b புறக்கோளின் வளிமண்டலத்தில் இருமீத்தைல் சல்பைடு கண்டுபிடிக்கப்பட்டது. இவ்வளிமம், இயற்கையில் உயிர்வாழும் உயிரிகளில் இருந்து மட்டுமே வெளிவிடப்படுகின்றது என்றும் பூமியில் உள்ளதைவிட 20 மடங்கு அதிகமாக இருப்பதாகவும் கணக்கிட்டிருக்கின்றனர். இந்த வேதியிய வளிமம் குறைந்த காலமே சிதையாமல் இருக்கும் ஆகையால், இவ்வளிமம் தொடர்ந்து புறக்கோளில் உருவாக்கப்படுகின்றது என்று கருதுகின்றனர். பிற அறிவியலாளர்கள் இக்கருத்தை விமர்சித்துள்ளனர். உயிரினங்களின்றி இவ்வளிமம் ஆய்வக ஆய்வுகளில் உருவாக்கப்படுவதை சுட்டிக் காட்டுகின்றனர்..
# க. இராஜசேகர்

**க. இராஜசேகர்** என்பவர் (*K. Rajasekar*) என்பவர் சென்னை உயர்நீதி மன்றத்தின் நீதிபதி ஆவார்.  

## இளமை
இராஜசேகர், ஆர். கந்தசாமி மற்றும் இலட்சுமிக்குட்டி தம்பதியரின் மகனாக 19 ஏப்ரல் 1975-ஆம் நாளன்று சென்னையில் பிறந்தார். இவர் 1992-ஆம் ஆண்டு மயிலாப்பூரில் உள்ள சாந்தோம் மேல்நிலைப் பள்ளியில் மேல்நிலைக் கல்வியை முடித்தார். பின்னர் மயிலாப்பூரில் உள்ள ஆர். கே. எம். விவேகானந்தா கல்லூரியில் வணிகவியல் இளங்கலைப் பட்டப் படிப்பினை முடித்தார். சென்னை டாக்டர் அம்பேத்கர் சட்டக் கல்லூரியில் சேர்ந்து, 1998-ஆம் ஆண்டு இளங்கலைச் சட்டப் பட்டம் பெற்றார். 1998-ஆம் ஆண்டு தமிழ்நாடு சட்டக் குழுமத்தில் உறுப்பினராகப் பதிவு செய்து சொத்துரிமை, குற்றவியல் விடயங்களில் வழக்கறிஞராகப் பயிற்சியினைத் தொடங்கினார்.  

## நீதிபதியாக
2011-ஆம் ஆண்டு மாவட்ட நீதிபதியாக நியமிக்கப்பட்ட இராஜசேகர், நாமக்கல், சேலம், சென்னை, திருநெல்வேலி, கோயம்புத்தூர் ஆகிய இடங்களில் பணியாற்றியுள்ளார். இதன் பின்னர் 23 மே 2023 அன்று சென்னை உயர்நீதிமன்றத்தின் கூடுதல் நீதிபதியாகப் பதவி உயர்வு பெற்று பணியாற்றி வருகிறார்.
# சைதாமுயிட்டு



**சைதாமுயிட்டு** (*Chaidamuite*) என்பது ZnFe<sup>3+</sup>(SO<sub>4</sub>)<sub>2</sub>(OH)•4(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய துத்தநாக இரும்பு சல்பேட்டு கனிமமாக இக்கனிமம் வகைப்படுத்தப்படுகிறது.  

பன்னாட்டு கனிமவியல் சங்கம் சைதாமுயிட்டு கனிமத்தைCdmஎன்ற குறியீட்டால் அடையாளப்படுத்துகிறது.  

சைதாமுயிட்டு முதன்முதலில் சீனாவின் கிங்காய் மாகாணத்தின் சைதாமு படுகையில் உள்ள கிலியன்சான் மலைக்கு தெற்கே உள்ள இயிதீசான் சுரங்கத்தில் கண்டுபிடிக்கப்பட்டு விவரிக்கப்பட்டது. கண்டுபிடிக்கப்பட்ட இடத்தின் நினைவாகவே கனிமத்திற்கு சைதாமுயிட்டு எனப்பெயரிடப்பட்டது.  
ஈய துத்தநாக படிவில் ஓர் ஆக்சிசனேற்ற கட்டமாக கனிமம் தோன்றுகிறது. அரிய கனிமங்களான கோக்விம்பைட்டு, கோபியாபைட்டு, பட்லரைட்டு மற்றும் சிங்கோபோட்ரியோசென் போன்றவற்றுடன் சேர்ந்து காணப்படுகிறது. சீனாவைத் தவிர அமெரிக்காவின் நெவாடாவிலுள்ள அம்போல்ட்டு மாகாணம் போடோசி மாவட்டத்தின் கெட்செல் சுரங்கத்திலும் கிடைப்பதாகப் பதிவாகியுள்ளது.
# மெபோ, அருணாச்சலப் பிரதேசம்

**மெபோ** (*Mebo*) இந்தியாவிலுள்ள அருணாச்சலப் பிரதேசத்தின் மாவட்டத் தலைமையகமான பாசிகாட்டிலிருந்து கிழக்கே 30 கிலோமீட்டர் தொலைவில் அமைந்துள்ளது. மாநிலத் தலைநகரான இட்டாநகரில் இருந்து மேற்கே 243 கிலோமீட்டர் தொலைவில் இக்கிராமம் உள்ளது. அருணாச்சலப் பிரதேச சட்டமன்றத்தில் மெபோ தொகுதியும் ஒன்றாகும். லோம்போ தாயெங்கு சட்டமன்ற உறுப்பினராக மெபோ தொகுதியைப் பிரதிநிதித்துவப்படுத்துகிறார்.  

## புவியியல்
மெபோ என்பது மெபோ நிர்வாகத் துணைப்பிரிவின் ஒரு பகுதியாகும். இப்பகுதி 571.71 சதுர கிலோமீட்டர் பரப்பளவை உள்ளடக்கியது. 10 கிராமங்கள் இப்பிரிவில் உள்ளன. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி இக்கிராமப்புறத்தின் மக்கள் தொகை 7,015 ஆகும். இப்பகுதி ஆற்று நிலப்பரப்புகள் மற்றும் மலைப்பாங்கான நிலப்பரப்புகள் உள்ளிட்ட அதன் மாறுபட்ட நிலப்பரப்பால் வகைப்படுத்தப்படுகிறது. கிழக்கு சியாங் மாவட்டத்திற்குள் மெபோ கிராமம் ஒரு குறிப்பிடத்தக்க பகுதியாகும்.  

## மக்கள்தொகை
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, மெபோ வட்டத்தின் முக்கிய கிராமங்களில் ஒன்றான மெபோ கிராமத்தில் 280 வீடுகளில் 1,547 தனிநபர்கள் வசித்து வருகின்றனர். பாலினப் பரவலானது 807 ஆண்களையும் 740 பெண்களையும் உள்ளடக்கியுள்ளது. இதன் விளைவாக பாலின விகிதம் 1,000 ஆண்களுக்கு 917 பெண்கள் என்ற அளவில் உள்ளது. மாநில சராசரியான 938 என்பதை விட இது சற்று குறைவாகும். 0 முதல் 6 வயது வரையிலான குழந்தைகள் மக்கள் தொகையில் தோராயமாக 14.09% ஆக உள்ளனர், குழந்தை பாலின விகிதம் 1,037 ஆக உள்ளது. இது மாநில சராசரியான 972 என்பதை விட அதிகமாக உள்ளது.  

## நிர்வாகம் மற்றும் அரசியல் பிரதிநிதித்துவம்
மெபோ தாலுகாவில் தலைமையகமாகச் செயல்படும் மெபோ கிராமம் அருணாச்சல பிரதேச சட்டப்பேரவையில் உள்ள மெபோ தொகுதியின் ஒரு பகுதியாகும். சமீபத்திய தகவல்களின்படி, இந்த தொகுதியை ஒகென் தாயெங் பிரதிநிதித்துவப்படுத்துகிறார். இந்த நகரம் மெபோ நிர்வாகத் துணைப்பிரிவின் அதிகார வரம்பிற்குள் வருகிறது. மெபோ கிராமம் உள்ளூர் நிர்வாகம் மற்றும் நிர்வாகத்தில் முக்கியப் பங்கு வகிக்கிறது.  

## உள்கட்டமைப்பு மற்றும் இணைப்பு
மெபோ நகரத்தை சாலை வழியாக அணுகலாம். பாசிகாட்டு அருகிலுள்ள முக்கிய நகர்ப்புற மையமாகத் திகழ்கிறது. இப்பகுதி உள்ளூர் சாலைகளின் வலைப்பின்னல் மூலம் இணைக்கப்பட்டுள்ளது என்பதால் அண்டை பகுதிகளுடன் போக்குவரத்து மற்றும் தொடர்பை எளிதாக்குகிறது. மெபோவின் அஞ்சல் குறியீட்டு எண் 791104 ஆகும். மேலும் இந்த நகரம் அதன் குடியிருப்பாளர்களின் தகவல்தொடர்பு தேவைகளை பூர்த்தி செய்ய ஒரு அஞ்சல் தலைமை அலுவலகத்தை வழங்குகிறது.  

மெபோவின் பொருளாதாரம் பெரும்பாலும் விவசாயமாகும். இங்குள்ள பெரும்பான்மையான மக்களுக்கான முக்கிய ஆதாரமாக விவசாயம் உள்ளது. மெபோவில் உள்ள தூய்மையான கிராமம் இராலிங்கு ஆகும். வளமான சமவெளிகள் மற்றும் சாதகமான காலநிலை நிலைமைகள் இங்கு பல்வேறு பயிர்களின் சாகுபடியை ஆதரிக்கின்றன என்பது உள்ளூர் மக்களின் வாழ்வாதாரத்திற்கும் பங்களிப்புக்கும் காரணமாகும்.  

மெபோ முதன்மையாக ஒரு குடியிருப்பு மற்றும் நிர்வாக மையமாக இருந்தாலும், தேயிங்கு எரிங்கு வனவிலங்கு சரணாலயம் மற்றும் பாசிகாட்டின் அழகிய நிலப்பரப்புகள் போன்ற இயற்கை ஈர்ப்புகளுக்கு அருகாமையில் இருப்பதால் அருணாச்சல பிரதேசத்தின் இயற்கை அழகு மற்றும் கலாச்சார பாரம்பரியத்தை ஆராய விரும்பும் பார்வையாளர்களுக்கு இக்கிராமம் ஒர் ஈர்ப்பாக உள்ளது.
# தேசிய நெடுஞ்சாலை 527உ (இந்தியா)


**தேசிய நெடுஞ்சாலை 527உ** (*National Highway 527E (India)*) என்பது பொதுவாக தே. நெ. 527உ என அழைக்கப்படுகிறது. இது இந்தியாவின் பீகார் மாநிலத்தில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 27ன் கிளைச்சாலை ஆகும். தேசிய நெடுஞ்சாலை 27-இல் உத்தேச தர்பங்காவில் சந்திப்பிலிருந்து தொடங்கும் நெடுஞ்சாலை இராம்நகர் அருகே பெகாரியை இணைக்கிறது. இச்சாலை பீகார் மாநிலம் ரோசெராவில் முடிவடைகிறது. இச்சாலையின் மொத்த நீளம் 46.45 கி.மீ. ஆகும்.
# பி. இலட்சுமண ரெட்டி

**பி. இலட்சுமண ரெட்டி** (*P. Lakshmana Reddy*) இந்தியாவைச் சேர்ந்த ஒரு நீதிபதியாவார். இலட்சுமண் ரெட்டி என்ற பெயராலும் இவர் அழைக்கப்படுகிறார். 1945 ஆம் ஆண்டு ஏப்ரல் மாதம் 18 ஆம் தேதியன்று பிறந்தார். ஆந்திரப் பிரதேசம் பிரிக்கப்படுவதற்கு முன்பு ஆந்திரப் பிரதேச உயர் நீதிமன்றத்தின் முன்னாள் நீதிபதியாகவும், ஆந்திரப் பிரதேசம் பிரிவுக்குப் பிறகு முதல் ஆந்திரப் பிரதேச லோக் ஆயுக்தா எனப்படும் குறைகேள் அதிகாரியாகவும் பணியாற்றினார்.  

## வாழ்க்கைக் குறிப்பு
ஆந்திரப்பிரதேசத்தின் கடப்பா மாவட்டத்தில் உள்ள சிம்மாத்ரிபுரம் தாலுகாவின் பைடிபாளத்தில் ஒரு விவசாயக் குடும்பத்தில் இவர் பிறந்தார். டிசம்பர் 1972 ஆம் ஆண்டு திசம்பர் மாதத்தில் கடப்பா மாவட்ட நீதிமன்றத்தில் வழக்கறிஞராகப் பதிவு செய்தார். பின்னர் மாவட்ட நீதித்துறையில் நுழைந்து முதன்மை மாவட்ட மற்றும் அமர்வு நீதிபதியாக பதவியேற்றார். மே 2005 ஆம் ஆண்டு மே மாதத்தில் உயர் நீதிமன்ற நீதிபதியாக பதவி உயர்வு பெற்றார். 2007 ஆம் ஆண்டு ஏப்ரல் மாதம் முதல் 2010 ஆம் ஆண்டு ஏப்ரல் மாதம் வரை மத்திய நிர்வாக தீர்ப்பாயத்தின் துணைத் தலைவராக இருந்தார்.
# நெல்லூர் மீனாட்சி மின்னுற்பத்தி நிறுவனம்

**நெல்லூர் மீனாட்சி மின்னுற்பத்தி நிறுவனம்** (*Meenakshi Power Plant Nellore*) இந்தியாவின் ஆந்திரப் பிரதேச மாநிலம் நெல்லூரில் அமைந்துள்ளது. 1000 மெகாவாட்டு மின்சாரத்தை இந்நிறுவனம் உற்பத்தி செய்கிறது. திட்டத்தின் முதல் கட்டம் (300 மெகாவாட்டு) இந்திய மின் வர்த்தக நிறுவனத்துடன் ஒரு தனித்துவமான "பகுதி சந்தை வரி-பகுதி வணிகர்" கட்டமைப்பில் இந்நிறுவனம் கட்டமைக்கப்பட்டது. இந்த மின் நிலையம் 1000 மெகாவாட்டு (அலகு I – 2 x 150 மெகாவாட்டு; அலகு II – 2 x 350 மெகாவாட்டு) மின் உற்பத்தி திறன் கொண்டதாகும். கிருட்டிணப்பட்டினம் துறைமுகத்திற்கு அருகிலும், நிலக்கரி படுகைகளுக்கு அருகிலும் நெல்லூர் மீனாட்சி மின்னுற்பத்தி நிறுவனம் அமைந்துள்ளது. அலகுகள் (மெகாவாட் அளவு) அலகு I (150 மெகாவாட்டு) அலகு II (150 மெகாவாட்டு) அலகு III (350 மெகாவாட்டு) அலகு IV (350 மெகாவாட்டு) என நான்கு கட்டங்களாக மின்னுற்பத்தி நிலையம் இயங்குகிறது. கண்டலேறு கடற்கழியிலிருந்து கிடைக்கும் நீர் இந்த ஆலைக்கு ஆதாரமாகப் பயன்படுத்தப்படுகிறது.  

நிறுவனத்தின் நிலுவையில் இருந்த கடன் ரூ.4,000 கோடிக்கும் அதிகமாக இருந்தது. இதனால் கிராமப்புற மின்மயமாக்கல் கழகமும் பாரத மாநில வங்கியும் நிறுவனத்தை விற்பனைக்குத் தள்ளின. எசு.ஆர்.இ.ஐ. உள்கட்டமைப்பு நிதிநிறுவனமான இந்திய மின்னுற்பத்தி நிறுவனம் இந்தோனேசியாவிலிருந்து இறக்குமதி செய்யப்பட்ட நிலக்கரியில் இயங்குவதற்காக இந்த மின் உற்பத்தி நிலையத்தை கையகப்படுத்தியது. தொழில் முனைவர் இராச்சு கனோரியா நிறுவனத்தை இயக்குகிறார். உரிய விதிகளின்படி திவால் மனுவை நீதித்துறை உறுப்பினர்களின் அமர்வு ஏற்றுக்கொண்டது. மீனாட்சி பிரைவேட் லிமிடெட்டு நிறுவனம் கடன் வழங்குபவர்களிடமிருந்து ஒரு காலக் கடன் மற்றும் பணி மூலதனத்தைப் பெற்றது திவால்நிலைக்கு வழிவகுத்தது. இதன் விளைவாக, எங்கீ பன்னாட்டு நிறுவனம் பங்குகளை வாங்கி, பெருநிறுவன கடனாளியின் விளம்பரதாரராக சேர்க்கப்பட்டது. பின்னர் நெல்லூரில் உள்ள மீனாட்சி வெப்ப மின் திட்டத்தில் பிரான்சு நிறுவனம் 74% பங்குகளை வாங்கியது.
# உபப்பிலாவியம்

**உபப்பிலாவியம்** (*Upaplavya*), மகாபாரத்தின் உத்யோக பருவத்தில் உபப்பிலாயம் அரண்மனையில் பாண்டவர் முதலியோர் நடத்திய ஆலோசனைகள் குறித்து கூறப்படுகிறது. மத்ய நாட்டின் புறநகர் பகுதியான உபப்பிலாவியத்தில் பாண்டவர்கள் தங்குவதற்கு மத்சய நாட்டின் மன்னர் விராடன் நிறுவிய கூடாரம் போன்ற அரண்மனை ஆகும்  

மத்ய நாட்டு அரண்மனையில் ஓராண்டு அஞ்ஞாதவாசம் முடித்த பாண்டவர்கள், அத்தினாபுரம் மன்னர் திருதராட்டினிடம், தாங்கள் கௌரவர்களிடம் சூதாட்டத்தில் இழந்த நாட்டை திரும்பக் கோரவும், தூது செல்லவும் பாண்டவர்கள், கிருட்டிணன், பலராமர், துருபதன், விராடன் முதலானர்கள் நிறைந்த உபப்பிலாவியம் அரண்மனையில் ஆலோசனை நடத்தினர். உபப்பிலாவியத்திலிருந்து பாண்டவர்கள் சார்பாக திருதராட்டிரனை சந்தித்து, பாண்டவர்கள் சூதாட்டத்தில் இழந்த நாட்டை மீண்டு திரும்ப கொடுக்கமாறு அத்தினாபுரத்திற்கு கிருஷ்ணன் தூது செல்கிறான்.. சூதாட்ட ஒப்பந்தப்படி, பாண்டவர்கள் ஓராண்டு தலைமறைவு வாழ்க்கைக்கு முன்னர் வெளிப்பட்டபடியால், ஊசி முனை அளவு இடம் பாண்டவர்களுக்கு கொடுக்க துரியோதனன் மறுத்து விடுகிறான். எனவே உபப்பிலாவியம் அரண்மனையில் கூடியிருந்த சபையினர் போரில் கௌரவர்களை குருச்சேத்திரப் போரில் வென்று பாண்டவர்களின் இந்திரப்பிரஸ்தம் நாட்டை மீட்க படைகளை திரட்ட முடிவு செய்கின்றனர்.
# உப சிற்றோவியம் (ஒளிப்படவியல்)


**உப சிற்றோவிய ஒளிப்படவியல்** *(Subminiature photography)* என்பது 16மிமீ, 9.5மிமீ, 17மிமீ அல்லது 17.5மிமீ படங்கள் போன்ற 35மிமீ படலத்தை விட சிறிய அளவிலான படப் பொருட்களுடன் பணிபுரியும் ஒளிப்பட தொழில்நுட்பங்கள் மற்றும் நுட்பங்கள் ஆகும். இது ஒளிப்பட நுண் வரைகலையிலிருந்து வேறுபட்டது, குறிப்பாக சிறியதாக இல்லாத ஒளிப்படக்கருவி மூலம் நுண்ணிய பொருட்களை ஒளிப்படம் எடுப்பது.  

## வரையறை
உப சிற்றோவியம் — "அளவில் மிகவும் குறைக்கப்பட்டது", ஆக்சுபோர்டு ஆங்கில அகராதி.  

உப சிற்றோவிய ஒளிப்படக்கருவி என்பது "சிற்றோவிய ஒளிப்படக்கருவி "யை விட மிகச் சிறிய ஒளிப்படக்கருவிகளின் ஒரு வகையாகும். "சிற்றோவிய ஒளிப்படக்கருவி" என்ற சொல் முதலில் 35 மிமீ திரைப்பட படச்சுருளை நிழற்படம் எடுப்பதற்கான எதிர்மறை பொருளாகப் பயன்படுத்தும் ஒளிப்படக்கருவிகளை விவரிக்கப் பயன்படுத்தப்பட்டது; எனவே 35 மிமீக்கும் குறைவான படச்சுருளைப் பயன்படுத்தும் ஒளிப்படக்கருவிகள் "உப-சிற்றோவியம்" என்று குறிப்பிடப்படுகின்றன.:   இவற்றில் மிகச் சிறியவை பெரும்பாலும் "கடுந்தீவிர-சிற்றோவியம்" என்று குறிப்பிடப்படுகின்றன. மறை(முக), மறைந்த ஒளிப்படக்கருவிகள் மற்றும் பிற சிறிய எண்ணிம ஒளிப்படக்கருவிகள் சேர்க்கப்படவில்லை, ஏனெனில் அவை படச்சுருளைப் பயன்படுத்துவதில்லை. கடுந்தீவிர-சிற்றோவிய ஒளிப்படக்கருவிகள் என்று அழைக்கப்படும் சிறிய உப சிற்றோவிய ஒளிப்படக்கருவிகள், குறிப்பாக மினாக்சு ஒளிப்படக்கருவி போன்று, உளவு பார்ப்பதோடு தொடர்புடையவை.  

சுருக்கமாகச் சொன்னால், சிலர் "உப சிற்றோவிய ஒளிப்படக்கருவி" என்பதை 35மிமீ-க்கும் குறைவான படச்சுருளைப் பயன்படுத்தும் ஒளிப்படக்கருவி என்று வரையறுக்கிறார்கள் (இந்த ஒளிப்படக்கருவிகளில் சில முழு-சட்டகம் செய்யப்பட்ட 35மிமீ ஒளிப்படக்கருவிளை விடப் பெரியதாக இருந்தாலும்), மற்றவர்கள் அதை 24x36மிமீ என்ற நிலையான 35மிமீ வடிவமைப்பை விட சிறிய படச்சுருள் வடிவமைப்பைக் கொண்ட எந்த (இந்த ஒளிப்படக்கருவிகளில் சில முழு-சட்டகம் செய்யப்பட்ட 35மிமீ ஒளிப்படக்கருவிளை விடப் பெரியதாக இருந்தாலும்) ஒளிப்படக்கருவியையும் வரையறுக்கிறார்கள்.
# ஆந்திரப் பிரதேச நாள்

**ஆந்திரப் பிரதேச நாள்** (*Andhra Pradesh Day*) 1956 ஆம் ஆண்டு நவம்பர் மாதம் முதல் தேதியன்று இந்தியாவிலுள்ள இணைக்கப்பட்ட ஆந்திரா மற்றும் ஐதராபாத்து மாநிலங்களில் மாநில மறுசீரமைப்புச் சட்டம் செயல்படுத்தப்பட்டதை நினைவுகூரும் வகையில் கொண்டாடப்படுகிறது. ஆந்திரப் பிரதேசம் உருவாக்கப்பட்ட நாளை நினைவுகூரும் வகையிலும், அந்த மாநிலத்தின் வரலாறு மற்றும் பயணத்தை பிரதிபலிக்கும் வகையிலும், ஒவ்வோர் ஆண்டும் நவம்பர் 1 ஆம் தேதி ஆந்திரப் பிரதேச மாநிலம் உருவான நாள் கொண்டாடப்படுகிறது.  

1956 ஆம் ஆண்டு மாநில மறுசீரமைப்புச் சட்டத்தின் விளைவாக ஆந்திரப் பிரதேசம் உருவானது. மொழியியல் அடிப்படையில் முதலில் உருவாக்கப்பட்ட மாநிலம் இதுவே ஆகும். மாநிலத்தின் அதிகாரப்பூர்வ மொழி தெலுங்கு மொழியாகும்.  

இந்தியாவின் தென்கிழக்கு கடற்கரையில் அமைந்துள்ள ஆந்திரப்பிரதேச மாநிலம், தெற்கே தமிழ்நாடு, தென்மேற்கு மற்றும் மேற்கில் கர்நாடகா, வடமேற்கு மற்றும் வடக்கே தெலுங்கானா மற்றும் வடகிழக்கில் ஒடிசா ஆகிய மாநிலங்களால் சூழப்பட்டுள்ளது. ஆந்திரப் பிரதேசம் பரப்பளவில் நாட்டின் ஏழாவது பெரிய மாநிலமாகும்.
# ஆந்திரப் பிரதேச தொல்லியல் மற்றும் அருங்காட்சியகங்கள் துறை



**ஆந்திரப் பிரதேச மாநில தொல்லியல் மற்றும் அருங்காட்சியகங்கள் துறை** (*Andhra Pradesh Department of Archeology and Museums*) என்பது ஆந்திரப் பிரதேச அரசில் இயங்கும் ஒரு துறையாகும். இந்திய மாநிலமான ஆந்திரப் பிரதேசத்தில் உள்ள தொல்பொருள் ஆய்வு மற்றும் பாரம்பரிய தளங்கள் மற்றும் அருங்காட்சிசாலைகளின் பராமரிப்பை இத்துறை மேற்பார்வையிடுகிறது. 1914 ஆம் ஆண்டில் டாக்டர் குலாம் இயசுதானியின் தலைமையில் நிறுவப்பட்டது. 1956 ஆம் ஆண்டில் ஆந்திரப் பிரதேசம் உருவாக்கப்பட்டதன் விளைவாக, ஐதராபாத்தில் இருந்த தொல்லியல் மற்றும் அருங்காட்சியகங்கள் துறை விரிவுபடுத்தப்பட்டு, 1960 ஆம் ஆண்டில் ஆந்திர பிரதேச தொல்லியல் மற்றும் அருங்காட்சியகங்கள் துறை என்று அறியப்பட்டது. 2014 ஆம் ஆண்டில் தெலுங்கானா மாநிலம் உருவாக்கப்பட்டபோது, இத்துறை இரண்டு பிரிவுகளாக பிரிக்கப்பட்டது. இதனால் வரலாற்று கலைப்பொருட்கள் தொடர்பாக புதிதாக உருவாக்கப்பட்ட இரண்டு துறைகளுக்கு இடையே மோதல்கள் நிகழ்ந்தன.  

## அருங்காட்சியகங்கள்
ஆந்திரப் பிரதேச தொல்லியல் மற்றும் அருங்காட்சியகங்கள் துறை மாநிலம் முழுவதும் 13 அருங்காட்சியகங்களைக் கொண்டுள்ளது.  

- விசாகப்பட்டினம் கடலோர தொல்லியல் அரசு. அருங்காட்சியகம், விசாகப்பட்டினம்
- ஆந்திர சாகித்ய பரிசத் அரசு. அருங்காட்சியகம் மற்றும் ஆராய்ச்சி நிறுவனம், காக்கிநாடா
- சிறீ ரல்லாபண்டி சுப்பராவ் தொல்லியல் அரசு. அருங்காட்சியகம், இராசமுந்திரி
- பாபு அருங்காட்சியகம், விசயவாடா
- பௌதசிறீ தொல்லியல் அருங்காட்சியகம், குண்டூர்
- கலாச்சக்ரா அருங்காட்சியகம், அமராவதி
- மாவட்ட தொல்லியல் அருங்காட்சியகம், சந்தாவரம், பிரகாசம் மாவட்டம்
- சிறீ தங்குதூரி பிரகாசம் பந்துலு நினைவு அரசு தள அருங்காட்சியகம், கனபர்த்தி, பிரகாசம் மாவட்டம்
- மாவட்ட தொல்லியல் அருங்காட்சியகம், நெல்லூர்
- பகவான் மகாவீர் அரசு அருங்காட்சியகம், கடப்பா
- அணை தள அருங்காட்சியகம், மைலாவரம், கடப்பா மாவட்டம்.
- மாவட்ட தொல்லியல் அருங்காட்சியகம், கர்னூல்
- பத்மசிறீ கல்லூரி சுப்பா ராவ் தொல்லியல் அருங்காட்சியகம், அனந்தபுரம்
# ஆந்திரப் பிரதேசத்தின் மக்கள் தொகையியல்

**ஆந்திரப் பிரதேசத்தின் மக்கள் தொகை** (*Demographics of Andhra Pradesh*) தென்னிந்தியாவில் உள்ள ஆந்திரப் பிரதேசத்தின் மொத்தம் உள்ள 26 மாவட்டங்களின் மொத்த மக்கள் தொகையாகும். இம்மக்கள் தொகை கடலோர ஆந்திரா, உத்தராந்திரா மற்றும் ராயலசீமா ஆகிய மூன்று பகுதிகளை உள்ளடக்கியுள்ளது. மாநிலத்தின் தலைநகரம் அமராவதி ஆகும்.  

இம்மாநிலத்தில் மக்கள்தொகை கணக்கெடுப்பு பல ஆண்டுகளாக மக்கள்தொகையின் அடிப்படையில் சீராக வளர்ந்துள்ளது. இம்மாநிலம் தமிழ்நாடு, ஒடிசா, தெலுங்கானா மற்றும் கர்நாடகா மாநிலங்களின் எல்லைகளை இணைக்கிறது. இந்திய மக்கள் தொகை கணக்கெடுப்பின் (2011) அடிப்படையில் இந்த மாநிலத்தின் மக்கள் தொகை 49,471,555 ஆகும். பாலின விகிதம் 2001 ஆம் ஆண்டில் 992 ஆக இருந்தது. இது தேசிய சராசரியான 978 என்பதை விட அதிகமாகும்.  

160 சதுர கிலோமீட்டர் பரப்பளவில் அமைந்துள்ள இம்மாநிலத்தின் மக்கள் தொகை அடர்த்தி 2001 ஆம் ஆண்டு மக்கள் தொகை கணக்கெடுப்பில் 277 ஆக இருந்த நிலையில் 2011 ஆம் ஆண்டில் 308 ஆக உயர்ந்துள்ளது, இது தேசிய சராசரியை விட குறைவாகும். 2001 ஆம் ஆண்டு மக்கள் தொகை கணக்கெடுப்பில் பதிவு செய்யப்பட்ட 14.59 என்ற அளவுக்கு எதிராக மக்கள்தொகையின் பதிவு செய்யப்பட்ட வளர்ச்சி விகிதம் 11.10 ஆகும். 2001-2011 காலத்தில் தசாப்த வளர்ச்சி விகிதம் 3.49 ஆக குறைந்துள்ளது.  

ஆந்திரப் பிரதேசத்தின் கல்வியறிவு விகிதம் 2011 ஆம் ஆண்டில் 6.47% ஆக இருந்தது. மாநிலத்தின் அதிகாரப்பூர்வ மொழி தெலுங்கு ஆகும்.  

## மதம்
**ஆந்திரப் பிரதேசத்தில் மதம்**

| (%) |  |  |  |  |  |
| --- | --- | --- | --- | --- | --- |
| இந்து மதம் | 67,836,652 | 89.01 | 44,875,698 | 88.46 |  |
| இசுலாமிய மதம் | 6,986,856 | 9.17 | 3,617,713 | 9.55 |  |
| கிறித்துவ மதம் | 1,181,917 | 1.55 | 682,660 | 1.34 |  |
| சமண மதம் | 41,846 | 0.05 | 27,159 | 0.06 |  |
| சீக்கிய மதம் | 30,998 | 0.04 | 9,904 | 0.05 |  |
| புத்த மதம் | 32,037 | 0.04 | 4,139 | 0.04 |  |
| மற்றவை | 4,768 | 0.01 | 4,125 | 0.01 |  |
| குறிப்பிடப்படாதவை | n/a | n/a | 165,401 | 0.48 |  |
| **மொத்தம்** | 76,210,007 | 100% | 49,386,799 | 100% | } |
## மொழி
# துர்பு காப்பு


**துர்பு காப்பு** (*Turpu Kapu*) என்பது இந்தியாவின் ஆந்திரப் பிரதேச மாநிலத்தில் வாழும் ஒரு சாதியின் பெயராகும். இவர்கள் காப்பு சாதியின் உட்பிரிவுகளில் ஒன்றாக உள்ளனர். இச்சாதியினர் முதன்மையாக சிறீகாகுளம், விசயநகரம் மற்றும் விசாகப்பட்டினம் ஆகிய மாவட்டங்களில் காணப்படுகின்றனர். மாநிலத்தின் பிற பகுதிகளில் சிறிய எண்ணிக்கையில் உள்ளனர். பாரம்பரியமாக இவர்கள் போர்வீரர்களாகவும் விவசாயிகளாகவும் இருந்தனர்.  

'துர்பு' என்ற சொல்லுக்கு தெலுங்கில் கிழக்கு என்பது பொருளாகும். இது ஆந்திராவின் (உத்தராந்திரா) வடகிழக்கு பகுதியில் இவர்களின் ஆதிக்கத்தை அடிப்படையாகக் கொண்ட ஒரு பெயராகும்.
# தமிழ் (தொலைக்காட்சித் தொடர்)



**வாரிசு** என்பது ஜீ தமிழ் தொலைக்காட்சியில் 9 சூன் 2025 ஆம் ஆண்டு முதல் திங்கள் முதல் சனி வரை இரவு 8 மணிக்கு ஒளிபரப்பாகும் குடும்பம் சார்ந்த தொலைக்காட்சி நாடகத் தொடர் ஆகும். இது ஜீ வங்களா தொலைக்காட்சியில் ஒளிபரப்பான 'மிதை' என்ற தொடரின் மறு ஆக்கம் ஆகும். இந்த தொடரை என். பிரியன் என்பவர் இயக்க, சுவாதி சர்மா மற்றும் ஆனந்த் செல்வன் ஆகியோர் முதன்மை கதாபாத்திரத்தில் நடித்துள்ளார்கள்.
# மல்கேத்து கோட்டை



**மல்கேத்து கோட்டை** (*Malkhed Fort*) இந்தியாவின் கர்நாடகா மாநிலத்தில் உள்ள குல்பர்கா மாவட்டத்தில் காகினா ஆற்றங்கரையில் அமைந்துள்ளது. மன்யேகேட்டா கோட்டை என்றும் இக்கோட்டை அழைக்கப்படுகிறது. இதன் கட்டுமானம் இராட்டிரகூட மன்னர் அமோகவர்சாவால் மேற்கொள்ளப்பட்டது. கி.பி 814 ஆம் ஆண்டு முதல் கி.பி 968 ஆம் ஆண்டு வரை ராட்டிரகூட வம்சத்தின் தலைநகராக மன்யேத்து கோட்டை இருந்தது. மேலும் அவர்கள் தூக்கியெறியப்பட்ட பிறகு, அது மேற்கு சாளுக்கியப் பேரரசின் தலைநகராக மாறியது. கோட்டை நான்கு நுழைவாயில்களையும் 52 கொத்தளங்களையும் கொண்டுள்ளது. 20 அடிக்கு மேல் உயரமானது. ஒரு சூம்மா மசூதியையும் சில தர்காக்களையும் இங்கே காணலாம்.
# கனகசிறீ விருது



**கனகசிறீ விருது** (*Kanaka Shri*) என்பது இந்தியாவின் கருநாடக மாநிலத்தில் வழங்கப்படும் ஒரு விருதாகும். கனகதாசரின் மதிப்புகள் மற்றும் இலக்கியங்களை மேம்படுத்துவதற்கு பங்களிக்கும் நபர்களை அங்கீகரித்து கௌரவிப்பதற்காக கர்நாடக அரசு இவ்விருதை நிறுவியது.  

## விருது
கனகசிறீ விருது ஒரு பாராட்டுப் பத்திரம், ஒரு பொன்னாடை மற்றும் 500,000 இந்திய ரூபாய் ரொக்கப் பரிசை உள்ளடக்கியதாகும்.  

## வெற்றியாளர்கள்
- 2015: முனைவர் சுவாமிராவ் குல்கர்ணி
- 2014: பேராசிரியர் ஏ.வி. நவதா
- 2013: பேராசிரியர் கிருட்டிண கோல்கர் குல்கர்ணி
- 2011: பேராசிரியர். சோதி ஒசூர்
- 2010: முனைவர். எச்.இயே. இலக்கப்பா கௌடா
# ஆண்டர்சன்பேட்டை



**ஆண்டர்சன்பேட்டை** (*Andersonpet*) இந்தியாவின் கர்நாடகாவின் கோலார் மாவட்டத்தில் அமைந்துள்ள கோலார் தங்க வயல்களின் ஒரு நகரமாகும். கர்நாடக மாநிலத்தின் கோலார் மாவட்டத்தில் இந்நகரம் அமைந்துள்ளது. 563113 என்ற அஞ்சல் குறியீட்டு எண்ணால் ஆண்டர்சன்பேட்டை அடையாளப்படுத்துகிறது.  

## சுற்றுலா
ஆண்டர்சன்பேட்டையில் அமைந்துள்ள கோலார் தங்க வயல் 17,000 அடி ஆழம் கொண்டது. ஆசியாவின் மிக ஆழமான சுரங்கமுமாகும். ஆண்டர்சன்பேட்டையில் ஆங்கிலேயர்கள் தங்கள் அதிகாரிகளின் பயன்பாட்டிற்காக விக்டோரியன் பாணியில் கட்டப்பட்ட பல பங்களாக்கள் மற்றும் வீடுகளும் உள்ளன.  

கர்நாடகாவின் கார்ப்பரேசன் வங்கி இக்கிராமத்தில் அமைந்துள்ளது. அரிசுட்டாட்டில் கல்வியியல் கல்லூரியும் கிராமத்தில் அமைந்துள்ளது. இந்த கல்வி நிலையம் உயர்கல்விக்கானதாகும்.
# மாணவர் நோய்க்குறி

**மாணவர் நோய்க்குறி** (Student syndrome) என்பது மாணவருக்கு வழங்கப்படும் செயல்திட்டம் அல்லது பணிகளைக் கடைசி நிமிடங்களில் செய்துகொள்ளலாம் என்று திட்டமிடடு தள்ளிப்போடுதலைக் குறிக்கிறது. மாணவர் நோய்க்குறியை எதிர்கொள்ளும் ஒருவர், பணியினைச் செய்வதற்கு இறுதி நேரம் ஆகிவிட்டதே என உணரும் போது தான் அந்தப் பணியில் அவர்களால் கவனம் செலுத்த இயலும். இது சாத்தியமான பாதுகாப்பு வாய்ப்புகளை பயன்படுத்திக்கொள்ள இயலாமல், மாணவரை மன அழுத்தத்திற்கு உள்ளாக்குகிறது. கல்லூரி மாணவர்களில் 80 முதல் 95 சதவீதம் பேர் ஏதோ ஒரு வகையான தள்ளிப்போடுதலில் ஈடுபடுவதாக மதிப்பிடப்பட்டுள்ளது.  

இந்த வார்த்தை பொதுவாக கற்றல் செயல்பாடுகளைத் தள்ளிப்போடுதலை விவரிக்கப் பயன்படுகிறது. மேலும், இது மாணவர்களுக்கு மட்டும் பொருந்தாது. இது பாரம்பரிய வகுப்பு அமைப்பு, உற்பத்தித் துறை, மென்பொருள் பொறியியல், பொறியியல் மேலாண்மை போன்ற தொழில்முறைத் துறைகளில் பணி ஓட்டத்தையும் உற்பத்தித்திறனையும் பாதிப்பதாக கண்டறியப்பட்டுள்ளது.  

இந்தச் சொல்லை எலியாகு எம். கோல்ட்ராட் தனது *கிரிட்டிகல் செயின் என்ற* புதினத்தில் பயன்படுத்தினார்.  

## மாணவர் நோய்க்குறியின் காரணங்கள் மற்றும் விளைவுகள்
மாணவர் நோய்க்குறி மோசமான நேர மேலாண்மை, செம்மைவாதம், தோல்வி பயம், அதிகச் சுமை அல்லது சோர்வு ஆகியவற்றால் ஏற்படலாம். மோசமான நேர மேலாண்மையினால் மக்கள் தங்கள் பணிகளுக்கு முறையாக முன்னுரிமை அளித்து சரியான நேரத்தில் அவற்றைச் செய்யத் தவறிவிட வாய்ப்பு உருவாகிறது. செம்மைவாதத்தினால் வேலையைச் சரியாக முடிக்க வேண்டிய அவசியத்தினால் மட்டுமே மக்கள் வேலையைத் தொடங்குவதைத் தாமதப்படுத்தக்கூடும். அதே நேரத்தில் தோல்வி பயம் வேலையை தாமதப்படுத்துவதால், தங்களுக்கு ஒதுக்கப்பட்டுள்ள பணியினைச் சிறப்பாகச் செய்ய இயலாமல் போகிறது. பணிச் சுமையினால் பிற பொறுப்புகளை முடிக்க சிரமப்படலாம்.  

கூடுதலாக, கல்லூரி மற்றும் சில தொழில்முறை துறைகளில் வேலையின் தன்மையினாலும் மாணவர்களும் தொழிலாளர்களும் தங்கள் சொந்தப் பணியினை நிருவகிக்க வேண்டியிருப்பதனால் தங்களுக்கான கல்வி அல்லது பணியினை தள்ளிப்போடுகின்றனர் இணைய விளையாட்டுக்கள் மற்றும் குறுஞ்செய்தி அனுப்புதல் போன்ற பரவலாக அணுகக்கூடிய கவனச்சிதறல்களும் உள்ளன. இவை மனிதர்களை தங்களுக்குப் பிடித்தமான செயல்களில் ஈடுபடத் தூண்டுகிறது.
# கராரா



**கராரா** (*Carrara*), மத்திய இத்தாலியின் மேற்கில் அமைந்த டசுக்கனி பிரதேசத்தில், மலைகள் சூழ மத்தியத்தரை கடற்கரையில் உள்ளது. இந்நகரத்தின் திறந்த சுரங்கங்களிலிருந்து வெட்டி எடுக்கப்படும் நீலச் சாம்பல் நிற கராரா பளிங்குக் கற்பலகைகளுக்கு பெயர் பெற்றது.இது பிளாரன்ஸ் நகரத்திற்கு 127 கிலோமீட்டர் தொலைவில் உள்ளது. 71 சதுர கிலோமீட்டர் பரப்பளவு கொண்ட கராரா நகரத்தின் மக்கள் தொகை 62,923 ஆகும்.  
## பொருளாதாரம்
இந்நகரத்தின் பொருளாதாரம் விலை உயர்ந்த கராரா பளிங்குக் கற்பலகைகளை திறந்தவெளி சுரங்கங்களிலிருந்து வெட்டு எடுத்து, வெளிநாடுகளுக்கு ஏற்றுமதி செய்வதாகும்.  
## படக்காட்சிகள்
# கராரா பளிங்கு

நாட்டின் கராரா நகரம் & பளிங்குக் கற்பலகை வெட்டி எடுக்கப்படும் மலைகள்]]  
யின் கராரா மலைப்பகுதிகளிலிருந்து வெட்டி எடுத்த பளிங்குக் கற்பலகைகள்]]  

**கராரா பளிங்கு** (*Carrara marble*), இத்தாலி நாட்டின் டசுக்கனி பிரதேசத்தில் அமைந்த கராரா நகரத்தின் மலைகளிலிருந்து வெட்டி எடுக்கப்படும் விலை உயர்ந்த வெள்ளை அல்லது நீலச் சாம்பல் வண்ண பளிங்குக் கற்பலகைகள் ஆகும். கராரா பளிங்குக் கற்கள் கிபி 650ஆம் ஆண்டிலிருந்து சுரங்கங்களிலிருந்து வெட்டு எடுக்கப்படுகிறது. இக்கற்கள் நினைவுச் சிற்பங்கள் செய்வதற்கு அதிகம் பயன்படுத்தப்பட்டது. தற்போது வெளிநாடுகளுக்கு ஏற்றுமதி செய்யப்படுகிறது.  
## கராரா பளிங்குக் கற்களான நினைவுச் சின்னங்கள்
கராரா பளிங்குக் கற்களைக் கொண்டு நிறுவப்பட்ட கட்டிடங்களில் சில:  
- பந்தியன், ரோம்
- திராயானின் தூண்
- விக்டோரியா நினைவகம், கொல்கத்தா
- விக்டோரியா நினைவிடம், இலண்டன்
- பிருந்தாவனம் காதல் கோயில்
- அக்சரதாம் (தில்லி)
## கராரா பளிங்குக் கல் சிற்பங்கள்

## இதனையும் காண்க
- பளிங்குக் கற்கள்
# கால வரம்பு

ஒரு **கால வரம்பு** (time limit நேர வரம்பு) அல்லது **காலக் கெடு** என்பது ஒரு குறுகிய காலப் புலம் அல்லது ஒரு குறிப்பிட்ட காலப் புள்ளியாகும். இந்தக் காலத்திற்குள் ஒருவர் தனக்கு ஒதுக்கப்பட்டுள்ள குறிக்கோள் அல்லது பணியினை நிறைவேற்ற வேண்டும். அந்தக் காலம் கடந்துவிட்டால், அந்தப் பணி **காலாவதியானதாகக்** கருதப்படலாம் (எ.கா., வேலைத் திட்டங்கள் அல்லது பள்ளிப் பணிகளுக்கு). காலக்கெடுவிற்குள் முடிக்கப்படாத பணி ஒதுக்கீடுகள் அல்லது திட்டங்கள் பணியாளரின் செயல்திறன் மதிப்பீட்டை மோசமாகப் பாதிக்கலாம். பள்ளிப் பணிகள், கட்டுரைகள் அல்லது அறிக்கைகள் காலக்கெடுவுக்குப் பிறகு சமர்ப்பிக்கப்பட்டால், மதிப்பெண்கள் அல்லது தரங்கள் மாணவரின் மதிப்பீட்டிலிருந்து குறைக்கப்படலாம்.  

சில சந்தர்ப்பங்களில், காலக்கெடுவுக்குப் பிறகு எந்தப் பொருட்களையும் சமர்ப்பிக்க முடியாது. இது முன்மொழிவுகளுக்கான அழைப்புகள், ஏலங்களுக்கான வணிக ஒப்பந்தப் புள்ளிகள், பல்கலைக்கழகங்கள் மற்றும் தொழில்முறைப் பள்ளிகளுக்கான விண்ணப்பத் தேதிகள் மூலம் ஏற்படலாம். பள்ளிகள், பல்கலைக்கழகங்களின் போட்டித் தேர்வுகள் மற்றும் தேர்வுகளுக்கு, தேர்வுக்கான கால வரம்பு முடிந்ததும் மாணவர்கள் தேர்வு எழுதுவதை நிறுத்திவிட்டு தங்களது விடைத்தாட்களை ஒப்படைக்க வேண்டும்.  

நிருவாகத்தில், காலக்கெடு பெரும்பாலும் மைல்கற்களுடன் தொடர்புடையது.  

## சொற்பிறப்பியல்
*காலக்கெடு* என்ற சொல் அமெரிக்க உள்நாட்டுப் போரின் போது சிறை முகாம்களில் பயன்படுத்தப்பட்டிருக்கலாம் என்பதற்கு மறைமுகச் சான்றுகள் மட்டுமே உள்ளன. கைதிகள் சுட்டுக் கொல்லப்படுவதற்கான ஓர் எல்லையைக் குறிப்பதற்காகப் பயன்படுத்தப்பட்டது.
# அரங்கு ஒளிப்படவியல்


**அரங்கு ஒளிப்படவியல்** *(Theatre photography)* என்பது ஒரு ஒளிப்படக் கலைஞர் பொருத்தமான தொழில்நுட்ப உபகரணங்களுடன் அரங்குக்கு வந்து மேடையில் ஒளிப்படங்களை கைப்பற்றும் முறையாகும். முற்காலத்தில் ஒளிப்படக் கலைஞகள், அரங்கு ஒளிப்படம் எடுத்தலை ஒரு ஒளிப்பட கலைக்கூடத்தில் நடத்தினர். இந்த வகை ஒளிப்படவியலில் அதன் மையக்கருக்களை (நோக்கத்தை) நாடக மேடைகளில் நிகழ்த்து கலை கலைஞர்கள் மற்றும் காட்சியமைப்புகளில் அல்லது (அரிதாக) கலையின் முக்கிய கருத்துக்கள் மற்றும் மேடை வடிவமைப்புகள் போன்றவைகளை காட்சிப் படுத்தப்பட்டன. அரங்கு ஒளிப்படக் கலையின் போக்குகள் நாடகம், இசை நாடகம், பாலே, பொம்மை நாடகம், ஆடல்பாடல், போன்ற பல்வேறு நிகழ்ச்சிகள் மற்றும் கலைஞர்களின் உருவப்படங்கள் அடங்கும்.
# நட்டுனா அணில்


**நட்டுனா அணில்** (*Natuna squirrel*) என்பது சையூரிடே குடும்பத்தைச் சேர்ந்த கொறிணி சிற்றினமாகும். இது இந்தோனேசியா நட்டுனா தீவுகளில் காணப்படுகிறது. இந்த சிற்றினத்தை முதன்முதலில் ஓல்டுபீல்ட் தாமசு 1895-ஆம் ஆண்டில் "நேச்சுனா கொறிணிகளில் மூன்றின் திருத்தப்பட்ட தீர்மானங்கள்" என்ற தலைப்பில் ஒரு கட்டுரையில் விவரித்தார். இதில் இவர் இதை *சுந்தாசையூரசு லோவி*யின் துணையினமாக விவரித்தார். இது 2020-ஆம் ஆண்டில் ஒரு தனித்துவமான இனமாக அங்கீகரிக்கப்பட்டது.
# பம்பெல்லைட்டு



**பம்பெல்லைட்டு** (*Pumpellyite*) என்பது நெருங்கிய தொடர்புடைய சோரோசிலிக்கேட்டு தாதுக்களின் ஒரு குழுவாகும்:  
- பம்பெல்லைட்டு-(Mg):
- பம்பெல்லைட்டு-(Fe2+):
- பம்பெல்லைட்டு-(Fe3+):
- பம்பெல்லைட்டு-(Mn2+):
- பம்பெல்லைட்டு-(Al):

பன்னாட்டு கனிமவியல் சங்கம் பம்பெல்லைட் கனிமத்தை Pmp என்ற குறியீட்டால் அடையாளப்படுத்துகிறது.  

பம்பெல்லைட்டு கனிமம் ஒற்றைச்சரிவச்சு பட்டகப் படிக அமைப்பில் படிகமாகிறது. இது பொதுவாக நீல-பச்சை முதல் ஆலிவ் பச்சை இழை வரையிலான நிறைகளாகக் காணப்படுகிறது. 5.5 என்ற மோவின் கடினத்தன்மை அளவும் 3.2 என்ற ஒப்படர்த்தியும் கொண்டு ஒளி ஊடுருவம் பண்பை வெளிப்படுத்துகிறது. கண்ணாடி போன்ற பளபளப்புடன் nα=1.674–1.748, nβ=1.675–1.754 மற்றும் nγ=1.688–1.764 என்ற ஒளிவிலகல் குறியீட்டு எண் மதிப்பை கொண்டுள்ளது.  

உருமாற்ற நிலப்பரப்புகளில் உள்ள பாசால்டிக்கு மற்றும் கேப்ரோயிக்கு பாறைகளில் பாதம்  
வடிவத்தில் முறிவு நிரப்புதல்களாக பம்பெல்லைட் காணப்படுகிறது. பிரிக்ணைட்டு -பம்பெல்லைட் உருமாற்ற முகங்களின் ஒரு குறிகாட்டி கனிமமாகவும் கருதப்படுகிறது. குளோரைட்டு, எபிடோட்டு, குவார்ட்சு, கால்சைட்டு மற்றும் பிரிக்ணைட்டு ஆகிய கனிமங்களுடன் தொடர்பு கொண்டுள்ளது.  

முதன்முதலில் 1925 ஆம் ஆண்டு மிச்சிகன் மாகாணத்திலுள்ள கெவீனாவ் தீபகற்பத்தின் ஔட்டன் கோ காலுமேட்டு சுரங்கத்தில் கண்டுபிடிக்கப்பட்டு விவரிக்கப்பட்டது. அமெரிக்க புவியியலாளர் ரபேல் பம்பெல்லியின் (1837–1923) நினைவாக கனிமத்திற்கு பம்பெல்லைட்டு எனப் பெயரிடப்பட்டது.
# முனீர் முளப்பர்


**முனீர் முளப்பர்** (*Muneer Mulaffer*; பிறப்பு: 23 மார்ச் 1980) இலங்கை அரசியல்வாதியும் தேசிய மக்கள் சக்தி உறுப்பினரும் ஆவார். இவர் 2024 நாடாளுமன்றத் தேர்தலில் கம்பகா மாவட்டத்தில் போட்டியிட்டு நாடாளுமன்றத்திற்குத் தெரிவானார். இவர் ஓர் ஆசிரியர் ஆவார். கட்சியின் தேசிய செயற்குழு உறுப்பினராகவும் பணியாற்றுகிறார்.  

## தேர்தல் வரலாறு
| 2024 நாடாளுமன்றம் | கம்பகா மாவட்டம் | மக்கள் விடுதலை முன்னணி | தேசிய மக்கள் சக்தி | align= | **தெரிவு** | } |
| --- | --- | --- | --- | --- | --- | --- |